CELEX: 62013CA0323
Language: mt
Date: 2014-10-15 00:00:00
Title: Kawża C-323/13: Sentenza tal-Qorti tal-Ġustizzja (Is-Sitt Awla) tal- 15 ta’ Ottubru 2014 – Il-Kummissjoni Ewropea vs Ir-Repubblika Taljana (Nuqqas ta’ Stat li jwettaq obbligu — Ambjent — Direttivi 1999/31/KE u 2008/98/KE — Pjan għall-immaniġġar — Netwerk xieraq u integrat ta’ impjanti għar-rimi — Obbligu li jiġi implementat it-trattament tal-iskart li jiżgura l-aħjar riżultat għas-saħħa tal-bniedem u għall-protezzjoni tal-ambjent)

22.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 462/7
            
         Sentenza tal-Qorti tal-Ġustizzja (Is-Sitt Awla) tal-15 ta’ Ottubru 2014 – Il-Kummissjoni Ewropea vs Ir-Repubblika Taljana
   (Kawża C-323/13) (1)
   
   ((Nuqqas ta’ Stat li jwettaq obbligu - Ambjent - Direttivi 1999/31/KE u 2008/98/KE - Pjan għall-immaniġġar - Netwerk xieraq u integrat ta’ impjanti għar-rimi - Obbligu li jiġi implementat it-trattament tal-iskart li jiżgura l-aħjar riżultat għas-saħħa tal-bniedem u għall-protezzjoni tal-ambjent))
   (2014/C 462/11)
   Lingwa tal-kawża: it-Taljan
   
      Partijiet
   
   
      Rikorrenti: Il-Kummissjoni Ewropea (rappreżentanti: L. Pignataro-Nolin, E. Sanfrutos Cano u A. Alcover San Pedro, aġenti)
   
      Konvenuta: Ir-Repubblika Taljana (rappreżentanti: G. Palmieri, aġent, assistita minn G. Fiengo, avvocato dello Stato)
   
      Dispożittiv
   
   
               1)
            
            
               Ir-Repubblika Taljana,
               
                           —
                        
                        
                           billi ma adottatx il-miżuri kollha neċessarji biex tevita li parti mill-iskart muniċipali li tqiegħed fil-miżbliet tas-SubATO ta’ Ruma, bl-esklużjoni ta’ dik ta’ Cecchina, u f’dawk tas-SubATO ta’ Latina, ma tiġix suġġetta għal trattament li jinkludi differenzjar xieraq tad-diversi frazzjonijiet ta’ skart u l-istabbilizzazzjoni tal-frazzjoni organika tagħhom, naqset milli twettaq l-obbligi tagħha taħt id-dispożizzjonijiet ikkunsidrati flimkien tal-Artikoli 1(1) u (6)(a) tad-Direttiva tal-Kunsill 1999/31/KE, tas-26 ta’ April 1999, dwar ir-rimi ta’ skart f’ terraferma, kif ukoll tal-Artikoli 4 u 13 tad-Direttiva 2008/98/KE tal-Parlament Ewropew u tal-Kunsill, tad-19 ta’ Novembru 2008, dwar l-iskart u li tħassar ċerti Direttivi,
                        
                     
                           —
                        
                        
                           u billi ma stabbilixxietx, fir-reġjun tal-Lazio, netwerk integrat u xieraq ta’ impjanti għall-immaniġġar tal-iskart, b’kunsiderazzjoni tal-aħjar tekniki disponibbli, naqset milli twettaq l-obbligi tagħha taħt l-Artikolu 16(1) tad-Direttiva 2008/98.
                        
                     
         
               2)
            
            
               Ir-Repubblika Taljana hija kkundannata għall-ispejjeż.
            
         
      (1)  ĠU C 252, 31.08.2013.